117 
en ringe Vinterkulde. Det er intet Under at under saadanne 
Forhold Plantevæxten bliver yppig. Det saa vi ogsaa f. Ex. i 
den botaniske Have, der er berømt som den smukkeste i Europa. 
Den er kun lille, men meget malerisk beliggende paa en ret 
stejl Skraaning. Særlig dens mægtige Palmealléer virkede impo¬ 
nerende, men iøvrigt var der en overvældende Frodighed i alle 
Henseender. 
1 endnu højere Grad fik vi Indtryk af det gunstige Klima 
ved et Besøg i Cintra, en berømt lille Bjærgby en Times 
Jærnbanekørsel vest for Lissabon ud mod Oceanet. Her har 
Kongefamilien sit Slot og her ejer rige Englændere store Villaer 
med prægtige Parker. Den berømteste af disse Quinta de 
Montserrat staar aaben for Publikum mod Entré, og vi fortrød 
ikke vort Besøg i dette vidunderlige Anlæg. Der var Partier, 
hvor man vandrede ved en rislende Bæk i Skygge af høje 
Bregnetræer, og hvor man, hvad Plantevæxt angaar, kunde tro 
sig hensat til Ny Zealand eller Tasmanien: der var andre Steder, 
hvor Palmene stod i store Grupper og atter andre med smukke 
fremmede Naaletræer og med vældige Magnolier. Det hele var 
vel holdt og gennemkrydsedes af smaa Bækløb, hist og her 
dannende Vandfald en miniature. — Vandingen er øjensynlig 
ogsaa her, hvor Medbøren er saa stor og saa nær Oceanet, en 
Nødvendighed i Sommertiden, thi den naturlige Skov paa Skraa- 
ningerne havde et ret tørt Præg; det var aaben Korkegeskov 
(Qvercus suber) med Jordbærtræer (Arbutus unedo), Soløjer 
(Cistus hirsutus) og Lyngplanter (Erica scoparia, Calluna 
vulgaris o. fl.), altsaa i det hele en hedeagtig Bundvegetation. 
D. 15de om Morgenen rundede vi om den spanske Halvøs 
Nordvesthjørne og satte Kurs tværs over den spanske Sø til Brest, 
hvortil vi ankom d. 18de, og hvorfra vi atter gik den 19de op 
gjennem Kanalen. Gennemgaaende har vi haft godt Veir; ganske 
vist har Vinden næsten hele Tiden været nordlig og østlig, saa 
vi har haft den imod og derfor ikke har kunnet naa saa hurtig 
afsted; men Storm har vi ikke mødt og Tykning — en hyppig 
og frygtet Gæst i Kanalen — har vi ej heller mærket noget til. 
Vi har derfor oftest kunnet udføre vore Stationer efter vort 
Ønske, — dog kun saavidt vore Pedskaber rakte. Vi har nem¬ 
lig fra Tid til anden mistet adskilligt, saaledes at nu er vore 
hydrografiske Greier alt andet end tilfredsstillende. Vore Net, 
